b'\n_START_ARTICLE_\nMahokrilec\n_START_PARAGRAPH_\nMahokrilec tudi Ornitopter (iz gr\xc5\xa1\xc4\x8dine: ornithos "ptica" in pteron "krilo"), je zrakoplov, ki leti z mahanjem kril, podobno kot ptica ali \xc4\x8debela. Po navadi so manj\xc5\xa1ih velikosti, so pa uspe\xc5\xa1no zgradili tudi velike za \xc4\x8dloveka. Obstajajo dve kategoriji glede na pogon, motorsko gnani in gnani s pomo\xc4\x8djo mi\xc5\xa1ic._NEWLINE_Nekateri izmed prvih poskusov leta so nameravali poleteti s pomo\xc4\x8djo mahanja kril, najverjetneje so dosegli samo jadralni let. Pionirji so bil menih iz 11. stopeltja Eilmer of Malmesbury in poet iz 9. stoletja Abbas Ibn FirnasRoger Bacon iz pisanja leta 1260 je tudi razmi\xc5\xa1ljal o na\xc4\x8dinih leta. Leta 1485 Leonardo da Vinci je za\xc4\x8del \xc5\xa1tudirati lete ptic. Ugotovil je, da je \xc4\x8dlovek prete\xc5\xbeak in premalo mo\xc4\x8dan za letenje s krili name\xc5\xa1\xc4\x8denimi na roke. Zato je razvil ve\xc4\x8djo letalno napravo, kjer pilot s pomo\xc4\x8djo nog in rok poganja mehanizem._NEWLINE_Prvi mahokrilci sposobni leta so bili zgrajeni v Franciji. Jobert je leta 1871 uporabil elasti\xc4\x8dno gumo za pogon majhne naprave. Tudi Alphonse P\xc3\xa9naud, Abel Hureau de Villeneuve in Victor Tatin so zgradili podobne naprave na elasti\xc4\x8dno gumo. Gustave Trouv\xc3\xa9 je bil prvi, ki je uporabil motor na notranje zgorevanje za pogon modela, ki je letel 70 metrov dale\xc4\x8d leta 1890. _NEWLINE_Od leta 1884 naprej, je Lawrence Hargrave zgradil ve\xc4\x8d mahokrilcev z elasti\xc4\x8dnimi gumami, vzmetmi in tudi na pogon s pomo\xc4\x8djo pare in stisnjenega zraka. _NEWLINE_E.P. Frost je za\xc4\x8del izdelovati mahokrilce leta 1870 na parni pogon, v 1900ih z motorjem na notranje zgorevanje dovolj velikim za \xc4\x8dloveka, ki pa ni poletel_NEWLINE_V 1930ih je Alexander Lippisch in NSFK v Nem\xc4\x8diji zgradil in uspe\xc5\xa1no letel mahokrilce z motorji na notranje zgorevanje. Uporabil je Hargravov koncept z mahanjem majhnih kril. Erich von Holst je v 1930ih zgradil efektivne mahokrilce na elasti\xc4\x8dno gumo_NEWLINE_Okrog leta 1960 je Percival Spencer uspe\xc5\xa1no letel z brezpilotnimi mahokrilci na motorje z delovno prostornino  0,33 do 13,11 cm\xc2\xb3in razponom kril do 2,4 metra. Leta 1961 je poletel prvi mahokrilec Spencer Orniplane na motorni pogon z radijskim vodenjem  Imel je razpon 2,3 metra in je bil te\xc5\xbeak 3,4 kg, motor je bil dvotaktni s prostornino 5,7 cm\xc2\xb3\n_START_SECTION_\nMahokrilci s \xc4\x8dlove\xc5\xa1ko posadko\n_START_PARAGRAPH_\nOkrog leta 1894 je pionir Otto Lilienthal postal slaven z njegovimi jadralnimi leti. \xc5\xa0tudiral je let ptic in izvedel nekaj eksperimentov. Zgradil je tudi ornitopterja, ki pa ga ni dokon\xc4\x8dno razvil zaradi smrtne nesre\xc4\x8de 9. avgusta 1896._NEWLINE_Leta 1929 je mahokrilec na \xc4\x8dlove\xc5\xa1ki pogon dizajnerja Alexander Lippisch (na\xc4\x8drtovalec letala ME-163 Komet) letel 250 do 300 metrov s pomo\xc4\x8djo vla\xc4\x8dilca. Zato ni povsem jasno, \xc4\x8de je bil mahokrilec sposoben leteti samostojno._NEWLINE_Leta 1943 je Adalbert Schmid izvedel precej dalj\xc5\xa1i letal s \xc4\x8dlove\xc5\xa1ko gnanim mahokrilcem. Letel je 900 metrov dale\xc4\x8d z vi\xc5\xa1ino leta okrog 20 metrov. Pozneje je na njega namestil 3-konjski motor in z njim dosegel 15 minut dolge letel. Schmid je pozneje zgradil mahokrilec s 10-konjskim motorjem baziran na jadralnem letalu Grunau-Baby IIa._NEWLINE_Leta 2005, Yves Rousseau prejel nagrado Paul Tissandier Diploma od FAI za dose\xc5\xbeke na podro\xc4\x8dju letalstva. Rousseau je poskusil z mahanjem kril leta 1995. 20. arpila leta 2006 na 212-tem poskusu je letel 64 metrov dale\xc4\x8d._NEWLINE_2. avgusta leta 2010 je Todd Reichert z univerze v Torontu letel s \xc4\x8dlove\xc5\xa1ko gnanim Snowbird-om. Zrakoplov je imel razpon 32 metrov in te\xc5\xbeo 42 kilogramov. Zgrajen je bil iz ogljikovih vlaken in pene. Pilot je sedel v majhni kabini in poganjal mehanizem z nogami. Do vzleta ga je povlekel avtomobil in mahokrilec je letel okrog 20 sekund. Poletel je 145 metrov dale\xc4\x8d s povpre\xc4\x8dno hitrostjo 25 km/h.'